b'\n_START_ARTICLE_\nAvard Moncur\n_START_SECTION_\nKariera\n_START_PARAGRAPH_\nMoncur je \xc5\xbee pri 21 letih postal svetovni prvak. Na Svetovnem prvenstvu 2001 v Edmontonu je slavil tako v teku 400 metrov kot v \xc5\xa1tafeti 4x400 m. Leto 2001 je bilo za njegovo kariero tudi najuspe\xc5\xa1nej\xc5\xa1e, saj se je odtlej le \xc5\xa1e enkrat prebil v posami\xc4\x8dni finale Svetovnega prvenstva, leta 2007 je v Osaki kon\xc4\x8dal kot osmi._NEWLINE_Ve\xc4\x8d lovorik je Moncur po\xc5\xbeel kot \xc4\x8dlan bahamske \xc5\xa1tafete 4x400 m. Poleg \xc5\xbee omenjenega \xc5\xa1tafetnega zlata iz leta 2001 je v tej disciplini osvojil \xc5\xa1e tri kolajne: bron leta 2003 v Parizu in dva srebra leta 2005 v Helsinkih in leta 2007 v Osaki._NEWLINE_Leta 2008 si je Moncur na Poletnih olimpijskih igrah v Pekingu pritekel srebrno kolajno v \xc5\xa1tafeti 4x400 m. S sotekmovalci Andrettijem Bainom, Michaelom Mathieujem, Andraejem Williamsom, Chrisom Brownom in Ramonom Millerjem je postavil \xc4\x8dasa 2:59.18 in 3:00.37, bahamska \xc5\xa1tafeta je s skupnim \xc4\x8dasom 5:59.55 zaostala le za Ameri\xc4\x8dani, ki so bili hitrej\xc5\xa1i za skoraj pet sekund (5:54.74).'